"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Taas on esmaspäeva õhtu ja algab One Way saade!
Saate toob teieni misjoniühendus One Way Mission.
Tere tulemast saatesse!
Eelmisel sügisel toimus Helsingis suur meesteüritus "Mies 11",
mille korraldajateks olid Helsingi NMKY, Rahva Piibliselts,
Helsingi Rahvamisjon ja One Way Mission.
Meie teletiim võttis ürituse filmilindile
ja nüüd näeme sellest paremaid palu.
Siin Põhjatähe valgel künkal kõige kõrgemal
vaatan taamal kaugusse taas näen sind unedes
Siin Põhjatähe valgel taevas helgib punakalt
teki kaitseks enda ümber sellest turvalise saan.
Ja Põhjatähe valgel mina tulen, mina lahkun
ja vaid Põhjatähe nähes poetan pisara su eest.
Ja Põhjatähe valgel mina tulen, mina lahkun
ja vaid Põhjatähe nähes poetan pisara su eest.
2011. aastal on ootused ja surve meeste suhtes haripunktis.
Tööelu tootlikkusnõuded veerevad igal õhtul meie elutuppa.
Nõuded pereisa ja abikaasa rolliga seotud täiuslikkusele,
välimusele ja üldiselt meheks olemise suhtes
tekitavad meestes suuri pingeid.
Rääkimata ühiskondlikus arutelus aeg-ajalt esinevast
võrdõiguslikkuseteemast, kus käiakse igavest võitlust
mehe ja naise positsioonide vahel.
Võime küsida päeva teema kohaselt: Mees, kas oled kadunud?
Mõned vaimsed tähelepanekud, minult kui tavainimeselt,
mitte parteiliikmelt ega presidendikandidaadilt,
vaid kristlaselt. Ütlesingi selle välja.
Kristlase seisuses pole midagi häbiväärset.
Sel juhul oled tavaline inimene ja sa ei peagi rohkem olema.
Kui mees on kadunud, kuidas kadunud lammas leitakse?
Kust võiks teda otsida?
Lamba leiab parimini üles, kui on olemas karjane.
Lammas leitakse üles, kui ta kuuleb karjase häält.
Nii leitaksegi mees.
Kui ta kuuleb karjase häält ja juhtnööre,
toob see turvalisuse, kuid elu tuleb ise elada.
Siin on erinevas vanuses inimesi.
Iga päev on tulnud ära elada, et tänasesse jõuda.
13. oktoober 1976 on tulnud ära elada,
19.05.1981 on tulnud ära elada ja samuti 3.04.2010.
Ükski päev pole vahele jäänud.
Neist nõutakse meilt lõpuks aru, sinu ja Looja vahel.
Vahel nõuame aru üksteiselt.
Mida usutakse ja kuidas?
Minu meelest usutakse Karjast ja Tema sõnumit.
Nii lihtne see ongi.
Seepärast ongi kristlus nii võimas, et see on nii lihtne.
Seda võib mõista isegi tudeng.
Pole vaja olla professor, tudeng, müürsepp, rätsep,
võib olla ka väike laps.
Ei küsita hinnet, turuhinda, võrdõiguslikkust,
küsitakse vaid usku. Seda on siis kas vähe või palju.
Kui karjane on leitud, ei ole keegi kadunud ega kaogi,
on üksnes nähtamatu.
Olen siin laenuks ja mind tagastatakse lõpuks omanikule.
Enam ei ela mina, vaid Kristus elab minus ja meis.
Paljud mehed tahaksid olla elus tugevad ja oma tee käijad.
Samal ajal muretsevad mõned, kuidas hakkama saada
eesseisvate raskete asjadega, homsega, tööga,
inimestega, kellega kohtutakse, jne.
Lisaks ei tunne kristlik kirik laulu nimega "My Way" (Minu tee).
Frank Sinatra esituses võib seda plaadilt kuulata,
kuid kirikus seda ei laulda.
Tegemist on kristlaste ühise teega
ja selleks vajame teetähiseid, millest äsja juba kuulsime.
Teekäimiseks on erinevaid mooduseid.
Arm on see, kui ei küsita, kui hästi sa teel püsid,
vaid et sa püsid seal.
Siin Põhjatähe valgel muresid on laulumehel
siin kaamelt kumav kuu masendunult kahaneb.
Siin Põhjatähe valgel hiilib hingesoppi talve
ja tundeid jäätades puruks rebib südame.
Ja Põhjatähe valgel mina tulen, mina lahkun
ja vaid Põhjatähe nähes poetan pisara su eest.
Ja Põhjatähe valgel mina tulen, mina lahkun
ja vaid Põhjatähe nähes poetan pisara su eest.
- Lähme edasi.
- Olen Martti Kinnunen ja teemaks on
"Mitte kadunud, vaid leitud."
Kaotasin elu üle kontrolli juba 25-30-aastasena
töötegemise tõttu.
Tähtsaim väärtus minu elus oli töö.
Rajasin väga noorelt sideseadmeid turustava ettevõte,
mis laienes kiiresti mitmesse linna.
Mind valiti mitmel aastal parimaks ettevõtjaks.
Avanes võimalus osaleda mitmete importijate nõukogudes.
Sain mõjutada Soome mobiiltelefoni turustamist ja arendamist.
Töö hulk kasvas usaldusülesannete ja firmade lisandudes.
Töö oli esikohal.
Töötegemise kõrval tekkis ellu rahutus,
mida püüdsin täita erinevate asjadega.
Võistlesin 14 aastat hobuste võiduajamistel,
seejärel tegelesin mootorispordiga, mootorsaanide, kardiautode
ja lõpuks veeskuutritega.
Tänu Jumalale, mul oli palvetav ema.
Ta nägi rahutust minu sees.
Ema palveid kuuldi 28.06.1998. Jumal peatas mu - sattusin õnnetusse.
Tõstsin veeskuutrit pärast trenni treilerisse,
sõitsin autoga betoonrambile ja läksin treilerisse
skuutrit käsivintsiga sisse vedama.
Kogu süsteem läks rikki ja hetke pärast olin kogu krempliga
kolme meetri sügavusel vees.
Õnnetuseks sulgus ka tagauks ja nii olin vett täis treileris lõksus.
Püüdsin sealt välja pääseda, kuid jäin vintsi, treileri katuse
ja skuutri vahele kinni. Pääsemisvõimalused puudusid.
Ohkasin hädas: Jeesus aita! Neis kahes sõnas oli suur vägi.
Pääsesin lahti, ka tagaluuk avanes ja vupsasin nagu kork pinnale.
Ma pole kogenud suuremat Jumala armu ja armastust enda vastu.
Jeesus päästis mind kindlast surmast.
Jeesus ei jätnud oma tööd pooleli. 4.9.2003 tulin Jumala armust usule.
Arm ja armastus on mind siiani kandnud.
Täna teenin vabatahtlikuna One Way Mission'is
ja räägin elavast Päästjast Jeesusest Kristusest.
- Aitäh, Martti.
Hetke pärast kuuleme lisa ja tegeleme teemaga põhjalikumalt.
Mulle meenus palve: Jeesus, aita. Just sellest äsja kuulsimegi.
Seegi on palve ja seda kuuldakse, isegi hädaolukorras.
Janne, räägi oma teekonnast.
- Kadunud, kuid leitud. Olen kogenud mõlemat.
Alustan kadumisest.
Minu elu läks valele rajale juba väga noores eas.
Kasvasin vägivaldses ja karmis kodus, kasuisa oli Jehoova tunnistaja
ning peres oli palju vastuolusid ja valu.
Üritan lühidalt rääkida. - Sul on 4 minutit aega.
- 13-aastaselt jooksid karile kõik poisikese unelmad.
Hakkasin kasutama uimasteid ja see kestis 17 aastat iga päev.
Kõik hoiakud ja väärtused minu elus olid väärad.
Mõtlesin ja tegutsesin nagu kurjategija.
Elasin kuritegelikus maailmas nende hoiakute ja väärtustega.
Mul ei olnud ühiskonnas midagi. Ma ei teinud päevagi ausat tööd.
Ma ei austanud ühtki seadust.
Selle tagajärjel veetsin 10 aastat vanglas.
Kuid leitud.
Mind leiti 2009. aastal.
Leidsin vangikongis Jeesuse Kristuse.
Kohtusin elava Päästjaga, sain patud andeks.
Väliselt ei juhtunud mingeid imesid, kuid kõrvade vahel küll.
Issand muutis mu mõttemaailmas kõik - muutusid hoiakud ja väärtused.
Sain kongis elu, tuleviku ja lootuse.
Võtmed olid veidi kadunud, kuna olin elanud kogu elu
kuritegelikus maailmas.
Kui otsime Teda ja Tema riiki, siis antakse kõik muu pealegi.
Sealt algas minu tervenemisprotsess.
See on olnud võimas teekond, kuna Jeesus on olnud minuga,
ja see kestab tänaseni. Alati pole kerge olnud.
On juhtunud ka konkreetseid asju - Issand vabastas mind uimastitest,
vägivallast, pornost ja kõigest, mis mind kogu elu oli valitsenud.
See kõik jäi tol jaanuaripäeval sinna vangikongi.
See on põnev, mida Jeesus meie peas teha võib,
kui usume Tema risti töösse ja kutsume Ta oma ellu.
- Ei peagi palju vestlema, vaid kuulama lugusid,
millised muutused mehe elus toimuvad.
See haarab kogu tähelepanu. Lähme edasi.
Rääkisid, Martti, et sul läks hästi.
Sul oli erinevaid ametiposte, edukad firmad,
veeskuuter jms.
Mida sa täna mehe kordaminekutest ja heaolust arvad?
Mida see tähendab?
- Mahutaksin oma praeguse olukorra ühte sõnasse - rahu.
Mul on Jeesuse antud rahu.
Kõik maine, mis enne olemas oli, oli vaid põgenemine.
Öeldakse, et inimesel on sees Jumala-kujuline auk.
Täitsin seda kõige materiaalsega - võistelmise, äritegevuse jms.
Olin väga ärevil ja rahutu.
Kui kohtusin elava Päästjaga, andis Ta mulle rahu.
See on sõnul kirjeldamatu. Rahu on minu tänane sõna.
- Janne, rääkisid, et sinu peas toimus midagi väga konkreetset.
Rääkisid, et kohtusid meie kõigi Jeesusega,
kuid leidsid ka iseenda.
Kui Martti leidis rahu, mida sina endas leidsid?
- Mõistsin, kes ma olen, miks ma olen ja mille jaoks olen.
Sellises elus, nagu varem elasin, ei suuda keegi end leida või tunda,
kui ei tunne oma Loojat, kes lõi meid oma näo järele.
Vaid Temasse uskudes võime iseennast tunda.
See tähendab mulle palju, kuid eelkõige rahu ja hingamist,
kui on kogu elu millegi eest ära jookstud.
- Mida see sinu elus muutis? Sa ei järginud varem eriti seadusi.
Kuidas enese leidmine su elus praktiliselt välja näeb?
Teised võivad samuti seejärel kommenteerida.
- See tähendab, et võin olla täieõiguslik
kahe riigi kodanik - Soome ja Taeva kodanik.
Saan teha ühiskonnas tööd. Olen selle üle väga uhke.
See tähendab, et võin elada pereelu -
mul on kodu, naine ja laps sündimas. Kõik on elus hästi.
Konkreetselt tähendab see minu praegust elu.
- Risto, kuidas muutus sinu suhtumine endasse, kui sind niiöelda leiti?
- Mõistsin, et olen hinnaline. Ma ei pea midagi ära teenima.
Pärinen katkisest kodust, kus tuli oma eksistents ära teenida.
Nüüd oli mul vabadus. Ma ei pidanud seda ära teenima.
Piisab sellest, kes olen. See oli minu suurim leid.
- Olete leitud mehed.
Kuidas püsite selles, mida olete muutuse hetkel saanud,
kui Jumal teid kohtas ja hädast välja aitas?
Kuidas püsite pinnal? Kuidas teate, kus parajasti asute?
Alustame Jannest.
- Jumala Sõna abil. Sõna hoiab mind pinnal.
Alustan ja lõpetan iga päeva Sõnaga. Jeesus on minuga kogu aeg.
Sõna annab mulle suuna. Tähtsad on ka palve ja kogudus.
See kõik ja lisaks ka töö ja ümbritsevad inimsuhted
hoiavad mind õigel rajal. Eelkõige Jeesus.
- Paljuski samad asjad, mis Janne ütles.
Piiblist saame suuna. Kui tangime hommikul kaerapudruna
kosutavat Jumala Sõna, on see meile juhtnööriks
ja Püha Vaim aitab, kui palume Tal enda päeva juhendada.
Jeesus tuleb Püha Vaimu kaudu ja juhatab kõiges tegevuses.
- Risto, on sul veel midagi lisada?
- Igapäevane Sõna lugemine ja palve.
- Ütlesid, Janne, et kui tunned Jumalat,
tunned ka iseennast.
Seda on öelnud ka teised.
Mida arvate sellest lausest? Kas see peab paika?
- Minu meelest küll. - Põhjendage, palun.
- Kui olen kogenud Jumala ligiolu ja aktsepteerimist,
siis selles see avaldubki.
- Kas teistel on midagi lisada?
- Kindlasti vastab see tõele. Jumal eemaldas minust kivisüdame
ja andis lihast südame.
Saabusid armastus ja õrnus. Olin varem väga kõva inimene.
Jumal on teinud minus tööd ja tunnen,
et olen nüüd see, kelleks Jumal mind lõi.
Su auks kõlab, Looja, nüüd tänuandmine,
sa kõige hea tooja, meid kaitsed igavest.
Kui Isa armsasti Ta omadest peab hoolt
ja kõike osavasti Ta juhib oma taevast.
Ta ilmad-õhud korraldab ja lained taltsutab
ja jäise halla sulatab ja vilja kasvatab.
Ta õnnele meid saadab, ka läbi raskuste.
Sel armastusel põhja kes suudab iial uurida?
Sellisel mehisel toonil möödus tänane One Way pooltund.
Kuigi paljudes kristlikes kogudustes on naised enamuses,
on õnneks palju sirgeseljalisi mehi, kes ei häbene Jeesuse Kristuse nime.
Loodetavasti jättis see jälje ka teisse.
Aitäh vaatamast!
Kohtumiseni järgmisel nädalal!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi